Blankliphara ermitkolibro

La Blankliphara ermitkolibro (Phaethornis yaruqui) estas malgranda specio de kolibroj en la familio Trokiledoj. Ĝi vivas en orientaj Kolombio kaj Ekvadoro.

Taksonomio kaj sistematiko
La Blankliphara ermitkolibro estas monotipa. La populacio de okcidenta Kolombio estis iam konsiderata subspecio P. y. sanctijohannis, sed tiu priskribo rezultis nur de nematuruloj.Hinkelmann, C. kaj P. F. D. Boesman (2020). White-whiskered Hermit (Phaethornis yaruqui), version 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 1an de Decembro, 2021


Aspekto
La Blankliphara ermitkolibro estas ĉirkaŭ 13 cm longa. Maskloj pezas 4 ĝis 7 g kaj inoj 4 ĝis 6,5 g. Ĉi tiu mezgranda ermitkolibro havas bronzkoloran kronon kaj irizajn bluecverdajn suprajn partojn. Ĝiaj subaj partoj estas verdaj ĝis malhelgrizaj. La vizaĝo havas nigran "maskon" kun flavbruna superokulo kaj blanka subokula strio. La beko de la masklo estas preskaŭ rekta. La ino havas pli mallongan kaj milde kurban bekon, pli mallongajn flugilojn, pli grizecajn subajn partojn kaj pli longan voston ol la masklo.

Distribuo kaj habitato
La Blankliphara ermitkolibro troviĝas ekde la nordo de Departemento Ĉokoo de Kolombio suden tra okcidenta Ekvadoro ĝis la provinco El Oro de Ekvadoro. Ĝi ankaŭ estis raportita en Panamo proksime al la kolombia limo. Ĝi loĝas en humidaj mez-altaj kaj montaraj arbaroj, humidaj sekundaraj arbaroj, densaj arbustaroj kaj plantejoj. Laŭ alteco ĝi kutime troviĝas sub 1 200 m, sed estis registrita eĉ ĝis 2 000 m.

Kutimaro
Movoj
La Blankliphara ermitkolibro estas precipe sidlokema (nemigranta), sed ŝajne faras laŭsezonajn altomovojn en Ekvadoro.

Manĝado
La Blankliphara ermitkolibro estas "kapto-linia" manĝanto kiel aliaj ermitkolibroj, vizitante cirkviton de vasta gamo da florplantoj por akiri nektaron. Ĝi ankaŭ konsumas malgrandajn artikulojn.

Reproduktado
La reprodukta sezono de la Blankliphara ermitkolibro ne estas priskribita, kvankam ĝi ŝajne daŭras de novembro ĝis julio. La nesto estas konusforma taso pendanta de la malsupra flanko de pendanta folio. La ovodemetado estas de du ovoj.

Voĉo
La kanto de la Blankliphara ermitkolibro estas "kontinua serio de sufiĉe raŭkaj 'kri-u' notoj". Ĝi ankaŭ elsendas serion de "siik" notoj dum skuado de sia vosto sur malalta ripozejo ĉe masklarejo.

Statuso
La IUCN taksis la blank-lipharan ermitkolibron kiel Malplej Zorgigan, kvankam ĝia populacio estas nekonata kaj supozeble malpliiĝas. Ĝi estas "ĝenerale ofta en malsekaj arbaroj [sed] longdaŭra supervivo klare dependas de viveja konservado."

 Referencoj 

 del Hoyo, J.; Elliot, A. & Sargatal, J. (editors). (1999). Handbook of the Birds of the World. Volume 5: Barn-Owls to Hummingbirds. Lynx Edicions. ISBN 8487334253

Eksteraj ligiloj

Kategorio:Apodoformaj
Kategorio:Birdoj de Sudameriko
Kategorio:Birdoj de Kolombio
Kategorio:Birdoj de Brazilo
Kategorio:Birdoj de Panamo